Frøteger er nebbmunner, det vil si at de har sugende munndeler. De er små til middelsstore teger, litt flate med langstrakt-oval kroppsform. Hodet er trekantet og fasettøynene litt utstående. En del av artene har skarpe farger i rødt og svart, som signaliserer at disse tegene er uspiselige eller giftige, andre er brune eller svarte. Kroppsoverflaten er vanligvis uten tydelig punktering. Beina er slanke.